বিতর্কে আবারও চীন ও রাশিয়া মিয়ানমারকে সমর্থন করেছে। জাতিসংঘে নিযুক্ত চীনা রাষ্ট্রদূত উ হাইতাও বলেছেন, এটি বাংলাদেশ ও মিয়ানমার এ দুই দেশের সমস্যা, দ্বিপাক্ষিকভাবেই এ সমস্যার সমাধান করতে হবে। রাশিয়ার রাষ্ট্রদূত চীনা বক্তব্য সমর্থন করেন। সত্য হল, এটি এখন আর দ্বিপাক্ষিক সমস্যা নয়- এটি একটি আন্তর্জাতিক সমস্যায় পরিণত হয়েছে। যখন একটি দেশের সাড়ে সাত লাখ নাগরিক (মোট প্রায় ১২ লাখ) নিজ দেশ ত্যাগ করতে বাধ্য হয় এবং অন্য দেশে আশ্রয় নেয়, তখন তা আর দ্বিপাক্ষিক সমস্যা থাকে না।